கேள்வி: கத்தோலிக்க திருச்சபையின் மறைக்கல்வி சுருக்கம் (நூல்) பற்றி விளக்கவும்.
பதில்: கத்தோலிக்க திருச்சபையின் மறைக்கல்வி சுருக்கம் (''Compendium of the Catechism of the Catholic Church'') என்னும் நூல் ''கத்தோலிக்க திருச்சபையின் மறைக்கல்விநூல்'' என்னும் பெரிய நூலின் சுருக்கமாகவும், அதன் உள்ளடக்கத்தை வினா-விடை வடிவில் தொகுத்துத் தருகின்ற கையேடாகவும் அமைந்துள்ளது. பதினாறாம் பெனடிக்ட் (திருத்தந்தை) 2005இல் வெளியிட்ட இந்நூலைத் தமிழக இலத்தீன் ஆயர் பேரவை தமிழில் மொழிபெயர்த்து, 2012ஆம் ஆண்டு, திண்டிவனம் முப்பணி நிலையம் வழியாக வெளியிட்டுள்ளனர்.''கத்தோலிக்க திருச்சபையின் மறைக்கல்வி சுருக்கம்'', திண்டிவனம்:முப்பணி நிலையம், 2012, பக். xxii+238 *
கேள்வி: கத்தோலிக்க திருச்சபையின் மறைக்கல்வி சுருக்கம் (நூல்) - நூலின் அமைப்பு பற்றி தகவல் சொல்.
பதில்: கையேடு வடிவில் அமைந்த இச்சுருக்க நூலின் அமைப்பு, அதன் முதல் நூலாகிய ''கத்தோலிக்க திருச்சபையின் மறைக்கல்விநூல்'' என்னும் பெரிய நூலின்படியே உள்ளது. மூல நூலில் உள்ள பிரிவுகள் இக்கையேட்டிலும் உள்ளன. ஆயினும் கையேடு வினா-விடை வடிவில் அமைக்கப்பட்டுள்ளது. ஒவ்வொரு விடைப் பகுதியின் ஓரத்திலும் மூல நூலின் பகுதி எண்கள் தரப்பட்டுள்ளன. இவ்வாறு, விரிவான விளக்கம் அறிய விரும்புவோர் மூல நூலைப் பார்த்துக்கொள்ள வழியாகிறது.